Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8743

c) Az értékbeállítódás „első szintje” az attitűd mint a személyiségnek az egyes dolgokkal, folyamatokkal, tevékenységekkel stb. kapcsolatos, nagy mértékben az affektív szféra által vezérelt eseti-aktuális viszonyulása, „második szintje” a habitus mint ismétlődő szituációkban „gyakorolt” attitűd: a személyiségnek kognitív és affektív alapokon állandósult, morálisan vezérelt, megbízható-kiszámítható viszonyrendszere, viszonyulása a teljes valósághoz. Ellenőrzése-értékelése spontán és/vagy indikált, adekvát szituációkban lehetséges. Az értékelés nagyon bonyolult, megbízhatósága (validitása) döntő mértékben az alkalmazott indikátoroktól függ.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes